והרי שאלה שעלתה במוחי לאחרונה, אחרי שיחת טלפון שבה סיפרתי לאחייניתי על טוסט שאכלתי בבית קפה, שהוגש עם סלט ועם מה שהאנגלים קוראים לו קריספס (crisps) ובעברית נהוג לכנות בשם צ'יפס.
בדרך כלל, מן הסתם, אנחנו מבינים מההקשר על מה מדובר. אם מישהו אומר שהוא אכל שקשוקה עם צ'יפס, סביר להניח שמדובר בטוגנים חמים. אם מישהו מספר שקנה שקית צ'יפס בקיוסק, אז בוודאי מדובר בחטיף תפוחי אדמה שבא בשקיות ושאוכלים אותו קר. הבעייה היא כשההקשר לא מספיק ברור – למשל, כשמדובר בטוסט בבית קפה אנגלי, שמוגש עם צ'יפס וסלט. איך הייתם מתארים את זה למישהו כדי שיהיה ברור שמדובר בצ'יפס מהסוג שבא בשקיות ולא בצ'יפס חם?
רשומה זו פורסמה בקטגוריה כללי, עם התגים אוכל, אני רק שאלה, אתגרי תרגום, חיים בחו"ל, מילים, עברית, קצרצרים, תרגום, מאת דּוֹדָשְלָהּ. אפשר להגיע ישירות לרשומה זו עם קישור ישיר.
לרוב בארץ לצ'יפס הדק בשקית קוראים בשם הג'נרי "תפוצ'יפס". למרות שזה שם מסחרי זה די תפס.
בארץ – בניגוד לאנגליה וארה"ב – לרוב מסעדות לא יגישו "תפוצ'יפס"
באמת חשבתי להגיד "כמו תפוצ'יפס", אז אם המילה הזאת תפסה אני יכולה בכיף להשתמש בה.
וכן, ברור לי שבארץ זה לא מקובל. כאן זה בהחלט סביר כשמדובר בארוחה קלה, כמו סנדויץ'.
זהו, כפי שנכתב מעליי – גם לי נראה שבארץ לא מגישים במסעדה את החטיף הקר בצלחת.